Document ID: 31996R0770

ΚΑΝΟΝΙΣΜΟΣ (ΕΚ) αριθ. 770/96 ΤΗΣ ΕΠΙΤΡΟΠΗΣ της 26ης Απριλίου 1996 για τροποποίηση του κανονισμού (ΕΟΚ) αριθ. 3002/92 περί θεσπίσεως κοινών λεπτομερών κανόνων για τον έλεγχο της χρησιμοποίησης ή/και προορισμού των προϊόντων που προέρχονται από την παρέμβαση
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό αριθ. 136/66/ΕΟΚ του Συμβουλίου, 22ας Σεπτεμβρίου 1966, περί κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 12 παράγραφος 4 και το άρθρο 26 παράγραφος 3, καθώς και τις αντίστοιχες διατάξεις των άλλων κανονισμών περί κοινής οργανώσεως αγορών για τα γεωργικά προϊόντα,
Εκτιμώντας:
ότι ο κανονισμός (ΕΟΚ) αριθ. 3002/92 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1938/93 (4), θεσπίζει τους κοινούς λεπτομερείς κανόνες, ιδίως όσον αφορά την αποδέσμευση της εγγύησης η οποία εξασφαλίζει τη σωστή χρήση ή/και προορισμό των προϊόντων που προέρχονται από την παρέμβαση 7
ότι το άρθρο 8 παράγραφος 1 του κανονισμού (ΕΟΚ) αριθ. 729/70 του Συμβουλίου, της 21ης Απριλίου 1970, περί χρηματοδοτήσεως της κοινής γεωργικής πολιτικής (5), όπως τροποποιήθηκε τελευταία από τον κανονισμό (ΕΚ) αριθ. 1287/95 (6), απαιτεί όπως τα κράτη μέλη λαμβάνουν τα αναγκαία μέτρα για να ανακτήσουν απωλεσθέντα ποσά λόγω παρατυπιών, σύμφωνα με τις νομοθετικές, κανονιστικές ή διοικητικές διατάξεις 7
ότι, για την εξασφάλιση της ίσης μεταχείρισης των πωλήσεων των αποθεμάτων παρέμβασης σε μειωμένη τιμή και των συγκρίσιμων καθεστώτων που προβλέπουν χορήγηση ενίσχυσης, ιδίως των επιστροφών κατά την εξαγωγή, για την εξασφάλιση της ίσης μεταχείρισης των επιχειρηματιών στα κράτη μέλη και για τη διευκόλυνση της ανάκτησης των οικονομικών πλεονεκτημάτων που έχουν χορηγηθεί αδικαιολογήτως, πρέπει να προβλεφθεί πληρωμή ποσού ίσου με το ποσό της εγγύησης που έχει αποδεσμευθεί αδικαιολογήτως 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη των σχετικών επιτροπών διαχείρισης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το ακόλουθο νέο άρθρο 5α παρεμβάλλεται στον κανονισμό (ΕΟΚ) αριθ. 3002/92:
«Άρθρο 5α
1. Όταν μετά από την ολική ή μερική αποδέσμευση της εγγύησης που αναφέρεται στο άρθρο 5, διαπιστωθεί ότι η χρησιμοποίηση ή/και ο προορισμός που έχει καθορισθεί δεν τηρήθηκε για όλα ή για μέρος των προϊόντων, η αρμόδια αρχή του κράτους μέλους όπου αποδεσμεύθηκε η εγγύηση, απαιτεί, σύμφωνα με το άρθρο 8 παράγραφος 1 του κανονισμού (ΕΟΚ) αριθ. 729/70, από το σχετικό επιχειρηματία την πληρωμή ποσού ίσου με το ποσό της εγγύησης που θα κατέπιπτε εάν η παράβαση είχε ληφθεί υπόψη πριν από την αποδέσμευση της εγγύησης. Το ποσό αυτό επαυξάνεται με τόκους που υπολογίζονται από την ημέρα της αποδέσμευσης έως την ημέρα που προηγείται της πληρωμής.
Η είσπραξη από την αρμόδια αρχή του ποσού που αναφέρεται στο προηγούμενο εδάφιο ισοδυναμεί με την ανάκτηση του οικονομικού πλεονεκτήματος που χορηγήθηκε αδικαιολογήτως.
2. Η πληρωμή πραγματοποιείται εντός 30 ημερών από την ημέρα παραλαβής της ειδοποίησης για την πληρωμή.
Εάν δεν πραγματοποιηθεί η πληρωμή εντός της προθεσμίας τα κράτη μέλη μπορούν να αποφασίσουν ότι αντί της πληρωμής, το ποσό πρόκειται να εισπραχθεί μπορεί να αφαιρεθεί από τις μεταγενέστερες πληρωμές στο σχετικό επιχειρηματία.
3. Το επιτόκιο υπολογίζεται σύμφωνα με τις διατάξεις του εθνικού δικαίου αλλά δεν μπορεί να είναι χαμηλότερο από το επιτόκιο που εφαρμόζεται για την ανάκτηση των εθνικών ποσών.
Στην περίπτωση αποδέσμευσης της εγγύησης που οφείλεται σε λάθος της αρμόδιας αρχής, δεν λαμβάνεται τόκος ή, το πολύ λαμβάνεται ποσό που καθορίζεται από το κράτος μέλος που αντιστοιχεί στο κέρδος που πραγματοποιήθηκε αδικαιολογήτως.
4. τα κράτη μέλη μπορούν να μην απαιτήσουν την πληρωμή που αναφέρεται στην παράγραφο 1 όταν είναι μικρότερη ή ίση με 60 Ecu, εφόσον, προβλέπονται ανάλογοι κανόνες στο εθνικό δίκαιο, σε παρόμοιες περιπτώσεις.
5. τα ποσά που εισπράττονται σύμφωνα με την παράγραφο 1 καταβάλλονται στους οργανισμούς πληρωμής οι οποίοι αφαιρούν τα σχετικά ποσά από τις δαπάνες Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ)-Τμήμα Εγγυήσεων - με την επιφύλαξη των διατάξεων του άρθρου 7 του κανονισμού (ΕΟΚ) αριθ. 595/91 του Συμβουλίου (*).
(*) ΕΕ αριθ. L 67 14. 3. 1991, σ. 11.»
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται στις εγγυήσεις που συνιστώνται κατά ή μετά την ημερομηνία αυτή.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Απριλίου 1996.

Labels: 3
15
6